pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต.นร.หม่อมหลวง ปนัดดาฯ เป็นประธานการประชุมคณะกรรมการคุ้มครองผู้บริโภค ครั้งที่ 5/2559
วันพฤหัสบดีที่ 10 พฤศจิกายน 2559
รมต.นร.หม่อมหลวง ปนัดดาฯ เป็นประธานการประชุมคณะกรรมการคุ้มครองผู้บริโภค ครั้งที่ 5/2559
ที่ประชุม คคบ. มีมติเห็นชอบเรื่องการดําเนินคดีกับผู้ประกอบธุรกิจด้านอสังหาริมทรัพย์จํานวน      22 เรื่อง พร้อมดําเนินคดีกับผู้ประกอบธุรกิจด้านสินค้าและบริการ จํานวน 18 เรื่อง รวมทั้งรับทราบการกําหนดมาตรฐานการคิดค่าบริการ (Service Charge) ด้วยความเป็นธรรม
วันนี้ (10 พฤศจิกายน 2559) เวลา 13.00 น. ณ ห้องประชุม 301 ตึกบัญชาการ 1 ทําเนียบรัฐบาล หม่อมหลวง ปนัดดา ดิศกุล รัฐมนตรีประจําสํานักนายกรัฐมนตรีได้เป็นประธานการประชุมคณะกรรมการคุ้มครองผู้บริโภค ครั้งที่ 5/2559
ที่ประชุมได้รับทราบ เรื่องอันตรายที่เกิดจากของเล่นประเภทสไลม์ หรือน้ําลายเอเลี่ยน เพื่อหาสารปนเปื้อนของสารโลหะหนักและสารเคมีอันตรายต่าง ๆ ที่อาจก่อให้เกิดอันตรายหรือมีความไม่ปลอดภัยกับผู้บริโภคโดยเฉพาะเด็กเล็ก ทั้งนี้ จากการตรวจสอบพบว่า ตัวอย่างน้ําลายเอเลี่ยนทั้งหมดพบการปนเปื้อนของสารโลหะหนัก 8 ชนิด ได้แก่ พลวง สารหนู แบเรียม แคดเมียม โครเมียม ตะกั่ว และปรอท ซึ่งสํานักงานคณะกรรมการคุ้มครองผู้บริโภคได้นําผลการทดสอบดังกล่าวเสนอต่อคณะอนุกรรมการพิจารณากลั่นกรองสินค้าและบริการที่อาจเป็นอันตรายแก่ผู้บริโภคเพื่อทราบด้วยแล้ว และจะนําผลการทดสอบไปเผยแพร่และประชาสัมพันธ์เพื่อให้ผู้บริโภครับทราบผลกระทบฯ ต่อไป
พร้อมกันนี้ ที่ประชุมได้รับทราบการแก้ไขปัญหาการคิดค่าบริการ (Service Charge) โดย สํานักงานคณะกรรมการคุ้มครองผู้บริโภคได้ประชุมหารือร่วมกับหน่วยงานทั้งภาครัฐและภาคเอกชนที่เกี่ยวข้อง โดยเฉพาะอย่างยิ่ง สมาคมภัตตาคารไทย สมาคมผู้ค้าปลีกไทย และผู้ประกอบธุรกิจร้านอาหาร ซึ่งได้ข้อสรุปว่าเห็นควรให้ร้านอาหารที่มีการคิดค่าบริการ (Service Charge) ได้ติดป้ายแสดงการคิดค่าบริการไว้หน้าร้านและแสดงไว้ในเมนูอาหารอย่างชัดเจน พร้อมให้สมาคมภัตตาคารไทยประสานงานร่วมกับสมาชิกของสมาคมฯ พิจารณาบริหารจัดการรูปแบบป้ายการแสดงคิดค่าบริการให้เป็นไปในทิศทางเดียวกัน ซึ่งผู้บริโภคสามารถเห็นได้ชัดเจนและสามารถสื่อสารให้ผู้บริโภคเข้าใจได้ถูกต้อง ขณะเดียวกันสํานักงานคณะกรรมการคุ้มครองผู้บริโภคร่วมกับกรมการค้าภายในจะร่วมกันศึกษาแนวทางการคิดค่าบริการ ตามประกาศคณะกรรมการกลางว่าด้วยราคาสินค้าและบริการ เพื่อกําหนดมาตรการหรือกฎหมายการคิดค่าบริการ(Service Charge) ของร้านอาหารให้มีความเหมาะสมมากยิ่งขึ้นเพื่อยกระดับคุณภาพและ มาตรฐานการให้บริการในธุรกิจร้านอาหาร ให้เกิดความเป็นธรรมกับผู้บริโภคอย่างแท้จริง
นอกจากนี้ ที่ประชุมได้รับทราบความคืบหน้ากรณีเรื่องร้องเรียนประเด็นรถยนต์ยี่ห้อ Ford รุ่น Fieata และ Focus ของผู้บริโภค จํานวน 94 ราย ซึ่งมีจุดบกพร้อง ได้แก่ เกียร์กระตุก รถสั่น เร่งความเร็วไม่ขึ้น รถไม่มีกําลังเวลาขึ้นทางลาดชันและประสิทธิภาพของระบบเกียร์ไม่เป็นไปตามโฆษณา ทั้งนี้ สํานักงานคณะกรรมการคุ้มครองผู้บริโภคได้รับหนังสือแจ้งผลการยุติข้อร้องเรียนดังกล่าวของผู้บริโภคจํานวน 12 รายแรกจากบริษัท ฟอร์ต เซลล์ แอนด์ เซอร์วิส (ประเทศไทย) จํากัด ส่วนผู้บริโภครายอื่น ๆ บริษัทฯ ได้ดําเนินการเยียวยาแก้ไขตามข้อเสนอของผู้บริโภคให้ครบถ้วนทุกรายตามลําดับต่อไป
ตอนท้ายของการประชุม ได้พิจารณาและมีมติเห็นชอบการดําเนินคดีกับผู้ประกอบธุรกิจด้านอสังหาริมทรัพย์ จํานวน 22 เรื่อง รวมทั้งดําเนินคดีกับผู้ประกอบธุรกิจด้านสินค้าและบริการจํานวน 18 เรื่องตามลําดับ
***************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-จุรินทร์ลุยตรวจเยี่ยม ! สหกรณ์การเกษตร เกษตรวิสัย ร้อยเอ็ด ทึ่งสมาชิกแน่นหนามีเงินปันผลและกำไรกว่า 33.9 ล้าน
วันจันทร์ที่ 16 กันยายน 2562
จุรินทร์ลุยตรวจเยี่ยม ! สหกรณ์การเกษตร เกษตรวิสัย ร้อยเอ็ด ทึ่งสมาชิกแน่นหนามีเงินปันผลและกําไรกว่า 33.9 ล้าน
นายจุรินทร์ ลักษณวิศิษฏ์  หัวหน้าพรรคประชาธิปัตย์ รองนายกรัฐมนตรีและรัฐมนตรีว่าการกระทรวงพาณิชย์ และคณะเดินทางเข้าตรวจเยี่ยมและพบสมาชิกสหกรณ์การเกษตรพร้อมรับฟังรายงานการดําเนินงานของสหกรณ์แห่งนี้โดยใช้เวลาร่วม 2 ชั่วโมง
ซึ่งยอมรับว่าเป็นสหกรณ์การเกษตรตัวอย่างที่น่าชื่นชมซึ่งมีระบบรองรับอย่างครบวงจร และมีเงินปันผลทุกปี
โดยรายงานของสหกรณ์การเกษตรเกษตรวิสัยจํากัดนั้นมีสมาชิก 8,981 ครอบครัวดําเนินงานมาตั้งแต่ปี 2520 ในปีนี้สหกรณ์มีกําไร 33.9 ล้านบาท โดยมีทุนเรือนหุ้น 204 กว่าล้านบาทและทุนหมุนเวียน ทุนสํารอง 109 กว่าล้านบาท ทุนอื่นๆ 41 กว่าล้านบาท และทุนหมุนเวียนกว่าอี 2,407 ล้านบาท
รองนายกรัฐมนตรีและรัฐมนตรีว่าการกระทรวงพาณิชย์ ได้ทําความเข้าใจกับสมาชิกซึ่งส่วนใหญ่เป็นเกษตรกรปลูกข้าวถึงโครงการประกันรายได้เกษตรกรโดยรัฐบาลจะโอนเงินส่วนต่างให้กับผู้ปลูกข้าวงวดแรกวันที่ 15 ตุลาคม 2562 เป็นต้นไป โดยนายจุรินทร์ได้อธิบายถึงเงินส่วนต่างที่จะได้โดยนําราคาประกันรายได้เป็นตัวตั้งแล้วลบด้วยราคาข้าวในตลาดในช่วงเวลานั้นๆ ใครลบได้เท่าใดก็จะเป็นส่วนต่างที่จะมีการโอนให้เกษตรกรผู้ปลูกข้าวอย่างโปร่งใสโดยผ่านธนาคารเพื่อการเกษตรและสหกรณ์ของสมาชิกโดยตรง
ซึ่งถือว่าเกษตรกรจะมีรายได้2 ก้อน คือกระเป๋าซ้ายเป็นรายได้จากการขายข้าว ส่วนกระเป๋าขวานั้นเรียกว่าเงินส่วนต่างจากนโยบายประกันรายได้ รัฐบาลได้เคาะแล้วและลงมือปฏิบัติแล้วจึงถือโอกาสมาแจ้งเรื่องนโยบายประกันรายได้ให้กับเกษตรกรได้รับทราบซึ่งรัฐบาลได้ช่วยกันทํางานให้กับเกษตรกร
โดยบรรยากาศเป็นไปด้วยความคึกคักและอบอุ่นเนื่องจากว่าเกษตรกร กลุ่มแม่บ้าน กลุ่มผลิตภัณฑ์ต่างๆได้นําเอาหน่อไม้ พริกสด มะนาว เห็ด ผลผลิตทางการเกษตรที่ปลูกเองทําเองมามอบให้กับรองนายกรัฐมนตรี และรัฐมนตรีว่าการกระทรวงพาณิชย์ซึ่งเป็นที่ถูกใจอย่างยิ่ง
รัฐบาลไทย-ข่าวทำเนียบรัฐบาล-รมว.ดิจิทัลฯ ตรวจเยี่ยมจุดติดตั้งระบบ POS จ.เพชรบุรี
วันพุธที่ 7 มีนาคม 2561
รมว.ดิจิทัลฯ ตรวจเยี่ยมจุดติดตั้งระบบ POS จ.เพชรบุรี
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมคณะผู้บริหารกระทรวงฯ และหน่วยงานในสังกัดฯ ลงพื้นที่ตรวจเยี่ยมพร้อมเปิดโครงการระบบงานร้านค้าดิจิทัลชุมชน (Point of Sale : PoS) ณ ที่ทําการไปรษณีย์อนุญาตเอกชน 102 ตําบลนายาง อําเภอชะอํา จังหวัดเพชรบุรี อย่างเป็นทางการ โดยจุดติดตั้งระบบงานร้านค้าดิจิทัลชุมชนแห่งนี้ มีส่วนช่วยให้ประชาชนในพื้นที่ได้นําสินค้าของตนเองมาจําหน่ายผ่านระบบ POS ซึ่งถือเป็นเครื่องมือในการขับเคลื่อนเศรษฐกิจของประเทศด้านการค้าขายออนไลน์ รวมทั้งการจัดการอบรมสร้างความรู้ความเข้าใจกับประชาชนในการใช้งานบริการออนไลน์ต่างๆ ผ่านอินเทอร์เน็ตความเร็วสูงอย่างต่อเนื่อง ทั้งนี้ บริษัท ไปรษณีย์ไทย จํากัด หน่วยงานในสังกัดกระทรวงฯ ติดตั้งระบบ POS กระจายอยู่ทั่วประเทศแล้ว จํานวน 71 จุด แบ่งเป็น ภาคเหนือ 68 จุด ภาคตะวันออก 3 จุด และภายในปี 2561 จะมีการติดตั้งในจังหวัดอื่นๆ เพิ่มอีก 10 จุด ในพื้นที่จังหวัดราชบุรี ขอนแก่น บุรีรัมย์ และพังงา รวมที่จังหวัดเพชรบุรีด้วย 1 จุด ในครั้งนี้ เป็นทั้งหมด 82 จุด ทั่วประเทศ เมื่อวันที่ 5 มีนาคม 2561
************************
รัฐบาลไทย-ข่าวทำเนียบรัฐบาล-นายกรัฐมนตรี ย้ำมาตรการต่าง ๆ ของพรรคการเมือง ขอให้คำนึงถึงหลักคุณธรรม และระเบียบกฎหมายงบประมาณ
วันศุกร์ที่ 15 มีนาคม 2562
นายกรัฐมนตรี ย้ํามาตรการต่าง ๆ ของพรรคการเมือง ขอให้คํานึงถึงหลักคุณธรรม และระเบียบกฎหมายงบประมาณ
สารจากนายกรัฐมนตรี 15 มีนาคม 2562
นายกรัฐมนตรีให้ความเห็นถึง การหาเสียงของทุกพรรคการเมือง กรณีการชูนโยบายว่า จะดําเนินการเรื่องใด ๆ ซึ่งจะตอ้งใช้งบประมาณรัฐจํานวนมาก บางเรื่องก็อาจกระทบต่อภาคส่วนต่าง ๆ ทั้งภาคประชาชน ภาคธุรกิจ เอกชน รวมถึงภาครัฐ เช่น ด้านการศึกษา สวัสดิการ การขึ้นค่าแรง ฯลฯ
นายกรัฐมนตรีขอยืนยันว่าทุกรัฐบาลจะต้องดําเนินการภายใต้ระเบียบ วิธีการ กฎหมายด้านงบประมาณ การเงิน การคลัง และกฎหมายอื่น ๆ ที่เกี่ยวข้อง ซึ่งจะทําได้มากน้อยแค่ไหนขึ้นอยู่กับรายได้ และสัดส่วนงบประมาณโดยรวมของรัฐ มีทางเดียวที่จะทําได้ตามที่หลายพรรคการเมืองหาเสียงกันไว้คือ รัฐต้องมีรายได้เพิ่มมากขึ้นจากการจัดเก็บภาษีทั้งทางตรง ทางอ้อม กําไรและรายได้ของรัฐวิสาหกิจ ค่าธรรมเนียมและรายได้อื่น ๆ เพิ่มจํานวน นักท่องเที่ยวมาไทยให้มากขึ้น และหากงบประมาณไม่เพียงพอก็ต้องกู้เงินซึ่งจะตอ้งคํานึงถึง หนี้สาธารณะที่จะเพิ่มขึ้นด้วย การขึ้นค่าแรงก็ต้องไม่กระทบต่อการลงทุน การย้ายฐานการผลิต การลงทุน ในขณะที่เรากําลังเร่งรัดการลงทุนในพื้นที่เศรษฐกิจต่าง ๆ เพื่อเพิ่มรายได้ของรัฐ เพิ่มงานเพิ่มอาชีพ และเพิ่มการดูแลสวัสดิการให้กับพี่น้องประชาชนคนไทย
นายกรัฐมนตรีขอยืนยันว่าหากเรายังหารายได้ให้รัฐมากขึ้นไม่เพียงพอ ก็จะไม่สามารถทําตามนโยบายที่หลาย พรรคการเมืองหาเสียงไวได้ ดังนั้น ในการเลือกตั้งครั้งนี้ ไม่ว่านายกรัฐมนตรี และรัฐบาลจะเป็นใครพรรคใด จะตอ้งมีธรรมาภิบาลในการบริหารราชการแผ่นดิน อันได้แก่หลักคุณธรรม ความโปร่งใส ความมีส่วน ร่วม ความรับผิดชอบ ความคุ้มค่า เราควรต้องได้นายกรัฐมนตรีแบบนี้ที่มีธรรมาภิบาล บริหาร ราชการอยู่ในกฎ ระเบียบ กติกา กฎหมาย การจะดําเนินโครงการ และงบประมาณ จะต้องชี้แจง ได้ว่าเราจะหางบประมาณมาจากไหน อยู่ในวินัยการเงินการคลังหรือไม่ รัฐบาลจะตอ้งดูแล ประชาชนทุกภาคส่วนอย่างทั่วถึงทั้งประเทศ
-------------------------------------------
รัฐบาลไทย-ข่าวทำเนียบรัฐบาล-รมว.พม. ลงพื้นที่ จ.อุบลฯ เพื่อตรวจเยี่ยมให้กำลังใจและช่วยเหลือผู้ประสบอุทกภัย
วันศุกร์ที่ 20 กันยายน 2562
รมว.พม. ลงพื้นที่ จ.อุบลฯ เพื่อตรวจเยี่ยมให้กําลังใจและช่วยเหลือผู้ประสบอุทกภัย
รมว.พม. ลงพื้นที่ จ.อุบลฯ เพื่อตรวจเยี่ยมให้กําลังใจและช่วยเหลือผู้ประสบอุทกภัย
เมื่อวันที่ 19 ก.ย. 62 นายจุติ ไกรฤกษ์ รัฐมนตรีว่าการกระทรวงพัฒนาสังคมและความมั่นคงของมนุษย์ (รมว.พม.) ได้ติดตาม พลเอก ประยุทธ์ จันทร์โอชา นายกรัฐมนตรี ในการลงพื้นที่เพื่อตรวจเยี่ยมให้กําลังใจและช่วยเหลือผู้ประสบทุกภัย โดยมีผู้ว่าราชการจังหวัดอุบลราชธานี คณะผู้บริหารกระทรวง พม. และหัวหน้าส่วนราชการที่เกี่ยวข้องมาร่วมต้อนรับ
นายจุติ กล่าวว่า ตนร่วมกับนายกรัฐมนตรี (พลเอก ประยุทธ์ จันทร์โอชา) ลงพื้นที่ศูนย์พักพิงมณฑลทหารบก ที่ 22 ค่ายสรรพสิทธิประสงค์ ต.แสนสุข อ.วารินชําราบ จ.อุบลราชธานี ซึ่งจุดนี้เป็นการรับฟังการรายงานถึงสถานการณ์น้ําท่วมใน จ.อุบลฯ หลังจากนั้น ได้มอบยาเวชภัณฑ์ อาหาร เครื่องอุปโภคและบริโภค ให้กับประชาชน ที่ประสบอุทกภัย พร้อมพูดคุยเพื่อให้กําลังใจ จากนั้นได้ร่วมติดตามนายกรัฐมนตรี (พลเอก ประยุทธ์ จันทร์โอชา) ลงเรือท้องแบนไปยังบ้านกุดชุม ต.หนองกินเพล อ.วารินชําราบ จ.อุบลราชธานี ทั้งนี้ เมื่อมาถึงบริเวณ หมู่ 1 บ้านกุดชุม ต.หนองกินเพล พบว่ามีน้ําท่วมขังถนนสูงกว่า 2 เมตร บ้านเรือนประชาชนมีน้ําท่วมขัง น้ําประปา ไฟฟ้า และการจราจรถูกตัดขาด โดยมีชาวบ้านบางส่วนที่ยังอาศัยอยู่ที่บ้าน เนื่องจากเป็นห่วงบ้านและทรัพย์สิน จึงได้มอบถุงยังชีพและพูดคุยให้กําลังใจ
รัฐบาลไทย-ข่าวทำเนียบรัฐบาล-กระทรวงมหาดไทยชี้แจง โครงการไทยนิยม ยั่งยืน มุ่งเน้นแก้ไขปัญหา และตอบสนองความต้องการของพี่น้องประชาชนเป็นสำคัญ
วันพุธที่ 7 มีนาคม 2561
กระทรวงมหาดไทยชี้แจง โครงการไทยนิยม ยั่งยืน มุ่งเน้นแก้ไขปัญหา และตอบสนองความต้องการของพี่น้องประชาชนเป็นสําคัญ
กระทรวงมหาดไทยชี้แจง โครงการไทยนิยม ยั่งยืน มุ่งเน้นแก้ไขปัญหาและตอบสนองความต้องการของพี่น้องประชาชนเป็นสําคัญ
วันที่ 6 มีนาคม 2561 นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย ชี้แจงกรณีหนังสือพิมพ์ผู้จัดการรายวัน 360 องศา และหนังสือพิมพ์มติชน เสนอข่าวนายปลอดประสพ สุรัสวดี โพสต์ข้อความผ่านเฟซบุ๊ก ระบุว่าโครงการไทยนิยมยั่งยืนใช้งบประมาณมากเกินความจําเป็น มีการทุจริตและไม่โปร่งใส
จากกรณีดังกล่าว กระทรวงมหาดไทยขอชี้แจงตามประเด็น ดังนี้
ประเด็นที่ 1 การเก็บข้อมูลความเดือดร้อนของประชาชน ใช้งบประมาณมากเกิน จากการจ่ายค่าเดินทางค่าเบี้ยเลี้ยง และค่าที่พักของเจ้าหน้าที่ เป็นเงินหลายพันล้านบาท ทั้งที่ข้อมูลมีการเก็บรวบรวมกันมาตลอดโดยหน่วยงานของรัฐ
ขอชี้แจงว่า การดําเนินการขับเคลื่อนการพัฒนาประเทศตามโครงการไทยนิยม ยั่งยืน โดยมีทีมระดับตําบลจัดเวทีประชาคม รับฟังปัญหาความต้องการของประชาชนในพื้นที่ ได้บริหารการเบิกจ่ายงบประมาณเป็นไปด้วยความคุ้มค่าและประหยัดเป็นที่ตั้ง โดยในการจัดเวทีประชาคมนี้ได้กําหนดให้เบิกจ่ายเป็นค่าตอบแทนวิทยากรและค่าอาหารเท่านั้น ซึ่งเป็นไปตามระเบียบของทางราชการ ไม่เกินอัตราที่กําหนด
ประเด็นที่ 2 การจ้างบริษัทที่ปรึกษาช่วยเก็บและวิเคราะห์ข้อมูลเพื่อทําโครงการไทยนิยมยั่งยืน เป็นบริษัทพวกพ้องและเครือญาติ ซึ่งคิดค่าดําเนินการแพงเกินจริง
ขอชี้แจงว่า กระทรวงมหาดไทยได้พัฒนาโปรแกรมรายงาน “ไทยนิยม ยั่งยืน” โดยศูนย์สารสนเทศฯ กรมการปกครองซึ่งเป็นระบบรายงานผลแบบออนไลน์ และมอบหมายให้กรมการปกครองและกรมการพัฒนาชุมชนในพื้นที่เป็นผู้จัดเก็บข้อมูลและวิเคราะห์ข้อมูลผ่านระบบ มิได้จ้างบริษัทที่ปรึกษาช่วยเก็บและวิเคราะห์ข้อมูลเพื่อทําโครงการไทยนิยม ยั่งยืนแต่อย่างใด
ทั้งนี้ กระทรวงมหาดไทยขอเรียนว่า โครงการไทยนิยม ยั่งยืน มุ่งเน้นแก้ไขปัญหาและตอบสนองความต้องการของพี่น้องประชาชนเป็นสําคัญ จึงถือเป็นโครงการของทุกคนทุกฝ่ายที่จะได้มีส่วนร่วมในการขับเคลื่อนโครงการ เพื่อพัฒนาประเทศไปสู่ความมั่นคง มั่งคั่ง ยั่งยืน ต่อไป
------------------------------
รัฐบาลไทย-ข่าวทำเนียบรัฐบาล-“อุตตม”เผยลาซาด้าเตรียมปักเสาลงทุนอีคอมเมิร์ซปาร์คไตรมาส 4 พื้นที่อีอีซี 300 กว่าไร่ คาดประกาศพื้นที่ชัดเจน 1-2 สัปดาห์นี้
วันพฤหัสบดีที่ 6 กรกฎาคม 2560
“อุตตม”เผยลาซาด้าเตรียมปักเสาลงทุนอีคอมเมิร์ซปาร์คไตรมาส 4 พื้นที่อีอีซี 300 กว่าไร่ คาดประกาศพื้นที่ชัดเจน 1-2 สัปดาห์นี้
รมต. ก.อุตฯ เปิดเผยภายหลังการหารือร่วมกับผู้บริหารระดับสูงของบริษัท ลาซาด้า ประเทศไทย ในเครืออาลีบาบากรุ๊ป ว่า ผู้บริหารลาซาด้าได้รายงานความคืบหน้าการลงทุนอีคอมเมิร์ซปาร์คในพื้นที่เขตเศรษฐกิจพิเศษภาคตะวันออก จะสรุปพื้นที่ใน 1-2 สัปดาห์นี้
นายอุตตม สาวนายน รัฐมนตรีว่าการกระทรวงอุตสาหกรรม เปิดเผยภายหลังการหารือร่วมกับผู้บริหารระดับสูงของบริษัท ลาซาด้า ประเทศไทย ในเครืออาลีบาบากรุ๊ป ว่า ผู้บริหารลาซาด้าได้รายงานความคืบหน้าการลงทุนอีคอมเมิร์ซปาร์ค(Gen 5 E commerce Park )ในพื้นที่เขตเศรษฐกิจพิเศษภาคตะวันออก(อีอีซี)โดยระบุว่าจสรุปพื้นที่ได้ใน 1-2 สัปดาห์นี้ และคัดเลือกผู้รับเหมาก่อสร้างภายในไตรมาส 3 และไตรมาส 4 จะสามารถก่อสร้างได้และจะแล้วเสร็จเฟสแรกภายใน 18 เดือนหรือปลายปี 2561
“ ลาซาด้าลงทุนในอีอีซีแต่จะเลือกที่ใดคงรอก่อนซึ่งเขาเลือก 3-4 ที่ และจะคัดเหลือที่เดียวเบื้องต้นจะอยู่ไม่ไกลจาก กทม.โดยพื้นที่ทั้งหมดที่จะพัฒนาจะใช้ทั้งสิ้นกว่า 300 ไร่ การพัฒนาเฟสแรกจะเน้นพัฒนาระบบโลจิสติกส์รองรับตลาดออนไลน์ในอาเซียนและเฟสที่ 2 จะรองรับไปสู่ศูนย์วิจัยและพัฒนาและสถานที่บ่มเพาะเอสเอ็มอี อย่างไรก็ตามส่วนของเงินลงทุนคงต้องรอให้ทางลาซาด้าประกาศ” นายอุตตม กล่าว
อย่างไรก็ตามในวันที่ 12 ก.ค. จะมีการหารือร่วมกับหน่วยงานต่างๆ ทั้งกระทรวงการคลัง ธนาคารแห่งประเทศไทย (ธปท.) สมาคมธนาคารไทย กรมส่งเสริมอุตสาหกรรม สํานักงานส่งเสริมวิสาหกิจขนาดกลางและย่อม(สสว.) ฯลฯ โดยมีนายสมคิด จาตุศรีพิทักษ์ รองนายกรัฐมนตรี เป็นประธานการประชุม เพื่อหาแนวทางความร่วมมือในการเตรียมความพร้อมโดยเฉพาะด้านการเงินและอื่นๆที่เกี่ยวข้องเพื่อให้ธุรกิจขนาดกลางและย่อม(เอสเอ็มอี)เข้าถึงแหล่งเงินทุนในการยกระดับการค้าเชื่อมโยงไปสู่ระบบการค้าขายออนไลน์
รัฐบาลไทย-ข่าวทำเนียบรัฐบาล-ปลัดฯ กอบชัย มอบรางวัลเชิดชูกลุ่มสมาชิกเครือข่ายฯและสถานประกอบการธรรมาภิบาลสิ่งแวดล้อม ตอกย้ำนโยบายด้านการอนุรักษ์และเฝ้าระวังสิ่งแวดล้อม
วันพุธที่ 4 ธันวาคม 2562
ปลัดฯ กอบชัย มอบรางวัลเชิดชูกลุ่มสมาชิกเครือข่ายฯและสถานประกอบการธรรมาภิบาลสิ่งแวดล้อม ตอกย้ํานโยบายด้านการอนุรักษ์และเฝ้าระวังสิ่งแวดล้อม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในพิธีมอบรางวัลเชิดชูเกียรติกลุ่มสมาชิกเครือข่ายอุตสาหกรรมรักษ์สิ่งแวดล้อม และสถานประกอบการที่ผ่านเกณฑ์ธรรมาภิบาลสิ่งแวดล้อม ประจําปีงบประมาณ พ.ศ. 2562
วันนี้ (4 ธันวาคม 2562) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในพิธีมอบรางวัลเชิดชูเกียรติกลุ่มสมาชิกเครือข่ายอุตสาหกรรมรักษ์สิ่งแวดล้อม และสถานประกอบการที่ผ่านเกณฑ์ธรรมาภิบาลสิ่งแวดล้อม ประจําปีงบประมาณ พ.ศ. 2562 โดยมีนางวรวรรณ ชิดอรุณ รองปลัดกระทรวงอุตสาหกรรม กล่าวรายงาน และมีนายณัฐพล ณัฏฐสมบูรณ์ ผู้ตรวจราชการกระทรวงอุตสาหกรรม นายประกอบ วิวิธจินดา อธิบดีกรมโรงงานอุตสาหกรรม นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม นายทองชัย ชวลิตพิเชฐ ผู้อํานวยการสํานักงานเศรษฐกิจอุตสาหกรรม และนายเดชา จาตุธนานันท์ รองอธิบดีกรมส่งเสริมอุตสาหกรรม ร่วมเป็นเกียรติ ณ โรงแรมเซ็นทรา บาย เซ็นทารา ศูนย์ราชการและคอนเวนชันเซ็นเตอร์ แจ้งวัฒนะ กรุงเทพมหานคร
โดยมีการมอบรางวัลเชิดชูเกียรติแก่กลุ่มสมาชิกเครือข่ายอุตสาหกรรมรักษ์สิ่งแวดล้อม ประจําปี พ.ศ. 2562 กลุ่มสมาชิกเครือข่ายอุตสาหกรรมรักษ์สิ่งแวดล้อมยอดเยี่ยม จํานวน 8 รางวัล และกลุ่มสมาชิกเครือข่ายอุตสาหกรรมรักษ์สิ่งแวดล้อมดีเด่น จํานวน 30 รางวัล และมอบรางวัลสถานประกอบการที่ผ่านเกณฑ์ธรรมาภิบาลสิ่งแวดล้อม มีสถานประกอบการจากทั่วประเทศที่ได้รับรางวัลทั้งสิ้น 190 โรงงาน ทั้งนี้โครงการสร้างและพัฒนาเครือข่ายอุตสาหกรรมรักษ์สิ่งแวดล้อม และโครงการบริหารจัดการลุ่มน้ําและวางระบบธรรมาภิบาลสิ่งแวดล้อม ดําเนินการจนถึงปัจจุบันเป็นระยะเวลา 12 ปี มีจํานวนสมาชิกเครือข่ายกว่า 10,000 ราย และมีผู้ประกอบการที่ผ่านเกณฑ์การรับรองธรรมาภิบาลสิ่งแวดล้อมกว่า 2,500 รายจากทั่วประเทศ
————---------——-
รัฐบาลไทย-ข่าวทำเนียบรัฐบาล-สธ. รับมอบพื้นที่โรงพยาบาลวัดสมานรัตนาราม จากพระประชาธรรมนาถ เจ้าอาวาสวัดสมานรัตนาราม
วันพุธที่ 4 ธันวาคม 2562
สธ. รับมอบพื้นที่โรงพยาบาลวัดสมานรัตนาราม จากพระประชาธรรมนาถ เจ้าอาวาสวัดสมานรัตนาราม
รัฐมนตรีช่วยว่าการกระทรวงสาธารณสุข รับมอบพื้นที่โรงพยาบาลวัดสมานรัตนารามเพื่อให้บริการทางด้านการแพทย์ จากพระประชาธรรมนาถ เจ้าอาวาสวัดสมานรัตนาราม เพื่อลดแออัด รองรับสังคมผู้สูงอายุ โรคเรื้อรัง และเขตเศรษฐกิจพิเศษ
รัฐมนตรีช่วยว่าการกระทรวงสาธารณสุข รับมอบพื้นที่โรงพยาบาลวัดสมานรัตนารามเพื่อให้บริการทางด้านการแพทย์ จากพระประชาธรรมนาถ เจ้าอาวาสวัดสมานรัตนาราม เพื่อลดแออัด รองรับสังคมผู้สูงอายุ โรคเรื้อรัง และเขตเศรษฐกิจพิเศษ
เช้าวันนี้ (4 ธันวาคม 2562) ที่โรงพยาบาลวัดสมานรัตนาราม จ.ฉะเชิงเทรา ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข รับมอบพื้นที่โรงพยาบาลวัดสมานรัตนารามเพื่อให้บริการทางด้านการแพทย์จากพระประชาธรรมนาถ เจ้าอาวาสวัดสมานรัตนาราม ให้อยู่ในความดูแลของโรงพยาบาลพุทธโสธร จังหวัดฉะเชิงเทรา ขยายบริการ เพื่อลดความแออัด รองรับสังคมผู้สูงอายุ ผู้ป่วยโรคเรื้อรัง และเขตเศรษฐกิจพิเศษ
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า โรงพยาบาลพุทธโสธรเป็นโรงพยาบาลศูนย์ ขนาด 561 เตียง มีแพทย์เฉพาะทางทุกสาขา มีผู้ป่วยรับการตรวจรักษาที่แผนกผู้ป่วยนอกวันละ 1,700–1,800 คน ได้พัฒนาระบบบริการ เพื่อลดแออัด ลดรอคอย โดยนําเทคโนโลยีสารสนเทศมาเพิ่มความสะดวกในการบริการ เช่น ระบบจองคิวออนไลน์ เชื่อมต่อไลน์ moph connect ระบบการรักษาทางไกลกับแพทย์โรงพยาบาลชุมชนและโรงพยาบาลวัดสมานรัตนารามแบบเรียลไทม์ ส่งผลการตรวจทางห้องปฏิบัติการแบบออนไลน์ โครงการรับยาใกล้บ้าน ยกระดับอาสาสมัครสาธารณสุขประจําหมู่บ้านให้มีสามารถดูแลผู้ป่วยโรคเรื้อรังที่บ้าน เป็นต้น
“ขอกราบขอบพระคุณท่านเจ้าอาวาสวัดสมานรัตนารามที่ได้สนับสนุนกระทรวงสาธารณสุข เพื่อช่วยขยายบริการของโรงพยาบาลพุทธโสธร ซึ่งจะช่วยให้ผู้ป่วยได้รับบริการที่สะดวก รวดเร็ว ใกล้บ้าน รวมทั้งมูลนิธิสมานวัฒนารามยังได้ให้ทุนการศึกษาเรียนแพทย์ พยาบาล ช่วยสงเคราะห์ผู้เจ็บป่วยยากไร้ จัดหาทุนทรัพย์ซื้อเวชภัณฑ์และอุปกรณ์มอบให้ผู้ป่วยโรคเรื้อรังติดเตียงยากไร้อีกด้วย” ดร.สาธิตกล่าว
สําหรับโรงพยาบาลวัดสมานรัตนาราม เป็นอาคารสูง 9 ชั้น ขนาด 150 เตียง อยู่ห่างจากโรงพยาบาลพุทธโสธร ประมาณ 15 กม. ขณะนี้เปิดบริการชั้นที่ 1 และ 2 มีแพทย์ พยาบาล เจ้าหน้าที่จากโรงพยาบาลพุทธโสธร ออกตรวจผู้ป่วยโรคเรื้อรังเดือนละ 1 ครั้ง ในปี 2563 จะเปิดคลินิกตรวจโรคทั่วไป ห้องฉุกเฉิน กายภาพบําบัด แพทย์แผนไทยและแพทย์ทางเลือก ในปี 2564 จะพัฒนาศูนย์การดูแลผู้สูงอายุครบวงจร หอผู้ป่วยสงฆ์อาพาธ แผนกทันตกรรม และแผนกไตเทียม คาดว่าจะเปิดให้บริการเต็มรูปแบบได้ในปี 2565
ทั้งนี้ ขอเชิญชวนประชาชนทําบุญร่วมสร้างโรงพยาบาลวัดสมานรัตนาราม ผ่านทางบัญชีธนาคารกรุงเทพ 2834620011 หรือกด *679# โทรออก ทําบุญครั้งละ 50 บาท สําหรับผู้บริจาค 10,000 บาทขึ้นไป จะได้รับการจารึกชื่อที่อาคารโรงพยาบาล
************************** 4 ธันวาคม 2562
*********************************
รัฐบาลไทย-ข่าวทำเนียบรัฐบาล-คปภ. แจงผู้เสียชีวิตตกบ่อบำบัดน้ำเสียได้รับความคุ้มครองจากประกันภัยแนะนำให้ญาติตรวจสอบว่ามีประกันภัยอื่นด้วยหรือไม่ พร้อมช่วยเร่งรัดดำเนินการช่วยเหลืออย่างเต็มที่
วันพฤหัสบดีที่ 29 มิถุนายน 2560
คปภ. แจงผู้เสียชีวิตตกบ่อบําบัดน้ําเสียได้รับความคุ้มครองจากประกันภัยแนะนําให้ญาติตรวจสอบว่ามีประกันภัยอื่นด้วยหรือไม่ พร้อมช่วยเร่งรัดดําเนินการช่วยเหลืออย่างเต็มที่
จากกรณีเกิดเหตุผู้พลัดตกบ่อบําบัดน้ําเสียของบริษัทเอกชนแห่งหนึ่ง ย่านบางนา กรุงเทพฯ เป็นเหตุให้มีผู้เสียชีวิต จํานวน 5 ราย โดยเป็นนิสิตคณะสัตวแพทย์ศาสตร์ จุฬาลงกรณ์มหาวิทยาลัย 1 ราย และเป็นพนักงานบริษัทอีก 4 ราย นั้น
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า จากกรณีเกิดเหตุผู้พลัดตกบ่อบําบัดน้ําเสียของบริษัทเอกชนแห่งหนึ่ง ย่านบางนา กรุงเทพฯ เป็นเหตุให้มีผู้เสียชีวิต จํานวน 5 ราย โดยเป็นนิสิตคณะสัตวแพทย์ศาสตร์ จุฬาลงกรณ์มหาวิทยาลัย 1 ราย และเป็นพนักงานบริษัทอีก 4 ราย นั้น
สํานักงาน คปภ. ขอแสดงความเสียใจอย่างยิ่งต่อครอบครัวของผู้เสียชีวิตทุกราย สําหรับความคืบหน้าจากการตรวจสอบข้อมูลด้านการทําประกันภัย พบว่า บริษัท เจริญโภคภัณฑ์อาหาร จํากัด (มหาชน) ได้ทําประกันภัยไว้กับบริษัท อลิอันซ์ อยุธยาประกันชีวิต จํากัด (มหาชน) โดยเป็นการประกันภัยอุบัติเหตุกลุ่มให้กับผู้ที่มาเยี่ยม ชมงาน จํานวนเงินเอาประกันภัย 1,000,000 บาทต่อคน ในส่วนของพนักงานได้มีการทําประกันภัยอุบัติเหตุกลุ่มแบบระบุตําแหน่งงาน (ไม่ระบุชื่อ) จํานวนเงินเอาประกันภัยขึ้นอยู่กับตําแหน่ง ไม่เกิน 3,000,000 บาทต่อคน อย่างไรก็ตาม บมจ. เจริญโภคภัณฑ์อาหาร ได้ตกลงจ่ายเงินช่วยเหลือผู้เสียชีวิตทั้ง 5 ราย รายละ 3,000,000 บาท แล้ว เพื่อเป็นการช่วยเหลือเยียวยาให้กับครอบครัวของผู้เสียชีวิต โดยในวงเงินดังกล่าว ได้รวมค่าสินไหมทดแทนในส่วนของการประกันภัยไว้ด้วยแล้ว ดังนั้น ขอให้ญาติหรือทายาทของผู้เสียชีวิตตรวจสอบว่ามีการทําประกันภัยประเภทอื่นเพิ่มเติมหรือไม่ หรือสามารถสอบถามได้ที่สํานักงาน คปภ. สายด่วน ประกันภัย 1186 หากมีการทําประกันภัยเพิ่มเติมขอให้แสดงเอกสารและหลักฐานการทําประกันภัยต่อบริษัทประกันภัย เพื่อจะได้รับความคุ้มครองจากการทําประกันภัยอย่างครบถ้วน สํานักงาน คปภ. พร้อมที่จะช่วยเร่งรัดและช่วยประสานงานความช่วยเหลือในเรื่องนี้อย่างเต็มที่
เลขาธิการ คปภ. กล่าวเพิ่มเติมว่า สํานักงาน คปภ. ในฐานะหน่วยงานกํากับดูแลธุรกิจประกันภัยและคุ้มครองประชาชนให้ได้รับสิทธิประโยชน์ครบถ้วนจากการทําประกันภัย ที่มุ่งเน้นการดําเนินงานเชิงรุกตามแผนพัฒนาการประกันภัยฉบับที่ 3 ในการเพิ่มบทบาทให้ระบบประกันภัยเข้าไปมีส่วนร่วมในการวางรากฐานความเข้มแข็งให้กับเศรษฐกิจของประเทศ รวมทั้งให้ทุกภาคส่วนสามารถนําเอาระบบประกันภัยเข้ามาบริหารความเสี่ยงได้อย่างเป็นระบบ
“อยากให้เจ้าของผู้ประกอบการทั้งขนาดเล็ก กลาง และขนาดใหญ่ รวมถึงประชาชนทั่วไปเห็นความสําคัญของระบบประกันภัย ที่เป็นเครื่องมือในการบริหารความเสี่ยง รวมถึงสร้างหลักประกันความมั่นคงให้แก่ชีวิตและทรัพย์สินให้กับประชาชนทุกระดับ อาทิ การประกันภัยความรับผิดต่อบุคคลภายนอก การประกันภัยความเสี่ยงภัยทรัพย์สิน การประกันอัคคีภัย การประกันชีวิต หรือการประกันภัยอุบัติเหตุส่วนบุคคล เป็นต้น ซึ่งการประกันภัยเหล่านี้จะสามารถบรรเทาความเดือนร้อนทางการเงินให้กับเจ้าของกิจการหรือผู้ประกอบการ หรือประชาชนได้ หากเกิดภัยที่ไม่คาดคิดขึ้น” เลขาธิการ คปภ. กล่าวทิ้งท้าย
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม ลงพื้นที่จังหวัดเลย รับฟังปัญหาความเดือดร้อนของประชาชน พร้อมให้ความช่วยเหลือ
วันจันทร์ที่ 17 กันยายน 2561
รองนายกรัฐมนตรีและรัฐมนตรีว่าการกระทรวงยุติธรรม ลงพื้นที่จังหวัดเลย รับฟังปัญหาความเดือดร้อนของประชาชน พร้อมให้ความช่วยเหลือ
รองนายกรัฐมนตรีและรัฐมนตรีว่าการกระทรวงยุติธรรม ลงพื้นที่จังหวัดเลย รับฟังปัญหาความเดือดร้อนของประชาชน พร้อมให้ความช่วยเหลือ
ในวันอาทิตย์ที่ ๑๖ กันยายน ๒๕๖๑ เวลา ๑๔.๐๐ น. พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเปิดโครงการยุติธรรมสู่หมู่บ้าน นําบริการรัฐสู่ประชาชน ครั้งที่ ๑๒/๒๕๖๑ เพื่อขับเคลื่อนการอํานวยความยุติธรรมในระดับพื้นที่ และสร้างกลไกบูรณาการทํางานร่วมกันระหว่างภาครัฐและภาคประชาชน พร้อมทั้งพบปะประชาชนเพื่อรับฟังปัญหาความเดือดร้อน เพื่อหาแนวทางให้ความช่วยเหลือ ณ หอประชุมที่ว่าการอําเภอภูเรือ จังหวัดเลย โดยมีคณะผู้บริหารกระทรวงยุติธรรมเข้าร่วมอย่างพร้อมเพรียง โดยมี นายพรชัย ถมกระจ่าง รองผู้ว่าราชการจังหวัดเลย และประชาชนในพื้นที่ให้การต้อนรับ
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า กระทรวงยุติธรรมมุ่งเน้นให้ความสําคัญในการให้ความรู้และให้ความช่วยเหลือประชาชน เพื่อไม่ให้ถูกเอารัดเอาเปรียบจากปัญหาความไม่เป็นธรรม และการถูกหลอกลวงในรูปแบบต่างๆ เพื่อเป็นการอํานวยความยุติธรรมและลดความเหลื่อมล้ําให้แก่ประชาชน นอกจากนี้ ในฐานะที่ได้กํากับดูแลในพื้นที่ภาคเหนือตอนบน พบว่า ประชาชนส่วนใหญ่ประกอบอาชีพการเกษตร และได้พัฒนาพื้นที่การเกษตรให้เป็นแหล่งท่องเที่ยว ดังนั้น ถ้าหากมีการบริหารจัดการที่ดี จะสามารถพัฒนาเป็นแหล่งท่องเที่ยวที่ยั่งยืนต่อไปได้ในอนาคต
นอกจากนี้ ได้เน้นย้ําให้ทุกหน่วยงานในสังกัดกระทรวงยุติธรรม รวมทั้งสํานักงานยุติธรรมจังหวัด ศูนย์ยุติธรรมชุมชน เร่งให้ความช่วยเหลือประชาชนเพื่อให้ได้รับความยุติธรรมและรอดพ้นจากการถูกเอารัดเอาเปรียบ โดยอาศัยเครือข่ายศูนย์ยุติธรรมชุมชน ซึ่งทํางานคู่กับอาสาสมัครในพื้นที่เข้ามาดูแลประชาชน และให้คําปรึกษาในด้านต่างๆ เพื่อแก้ไขปัญหาความเดือดร้อน ลดความเหลื่อมล้ํา และอํานวยความยุติธรรมให้กับประชาชนด้วยความรวดเร็วและเป็นธรรม
โอกาสนี้ รองนายกรัฐมนตรีและรัฐมนตรีว่าการกระทรวงยุติธรรม ได้มอบเงินช่วยเหลือเยียวยาแก่ผู้เสียหายและทายาท ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ.๒๕๔๔ จํานวน ๕ ราย รวมเป็นเงินทั้งสิ้น ๒๙๘,๙๖๕ บาท (สองแสนเก้าหมื่นแปดพันเก้าร้อยหกสิบห้าบาทถ้วน)
ต่อมา เวลา ๑๖.๑๕ น. รองนายกรัฐมนตรีและรัฐมนตรีว่าการกระทรวงยุติธรรม ได้นําคณะผู้บริหารกระทรวงยุติธรรม ตรวจเยี่ยมโครงการเน็ตประชารัฐ ณ ศูนย์ดํารงธรรม บ้านห้วยลวงไซ ต.น้ําหมาน อ.เมือง จ.เลย
ซึ่งโครงการเน็ตประชารัฐ เป็นนโยบายของรัฐบาล ที่มุ่งหวังให้เกิดการอํานวยความยุติธรรม การลดความเหลื่อมล้ําในสังคม รวมทั้งส่งเสริมให้ประชาชนสามารถเข้าถึงงานบริการของภาครัฐอย่างเสมอภาคและเท่าเทียมกัน
ทั้งนี้ ในปัจจุบัน จังหวัดเลย มีจุดติดตั้งเครือข่ายเน็ตประชารัฐ จํานวน ๒๒๔ หมู่บ้านกระจายอยู่ทุกอําเภอ ซึ่งจะเป็นส่วนหนึ่งในการส่งเสริมให้ประชาชนสามารถเข้าถึงกระบวนการยุติธรรม และเข้าถึงการศึกษา จนนําไปสู่การสร้างความสุขให้เกิดขึ้นในสังคมต่อไป